14. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.1480/41 της 21 Μαΐου/13 Ιουν.  1979 (ΦΕΚ Β΄ 550) Περί καθορισμού Ευρωπαϊκών αερολιμένων οι οποίοι θα λαμβάνονται υπόψη για τον καθορισμό των τιμών πωλήσεων των αλλοδαπών προϊόντων των πωλουμένων από τα καταστήματα πωλήσεως αδασμοφορολογήτων ειδών της Ανωνύμου Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.». Έχοντας υπόψη: 1.Τις διατάξεις του άρθ. 27 του Νόμ. 827/1978 «περί ρυθμίσεως δασμολογικών θεμάτων και άλλων τινών διατάξεων». 2.Τις διατάξεις του άρθρ. 20 παρ. 2 του Π.Δ. 86/ 1979 «περί συστάσεως ιδιορρύθμου ανωνύμου εταιρείας δια την εκμετάλλευσιν καταστημάτων πωλήσεως αφορολογήτων και αδασμολογήτων ειδών κ.λπ.». 3.Την διατυπουμένη σχετική πρόταση στο υπ’ αριθ. 41/14.5.79 έγγραφο της Εταιρείας «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε.», αποφασίζουμε: 1.Για την διαμόρφωση των τιμών πωλήσεως των προϊόντων αλλοδαπής προελεύσεως, των πωλουμένων από τα καταστήματα πωλήσεως αφορολογήτων και αδασμολογήτων ειδών των διεθνών κρατικών αερολιμένων Αθηνών, Ρόδου και Ηρακλείου, τα οποία εκμεταλλεύεται η Ανώνυμος Εταιρεία «ΚΑΤΑΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ Α.Ε», θα λαμβάνεται υπόψη ο μέσος όρος των τιμών πωλήσεως των αυτών προϊόντων, πωλουμένων από ομοειδείς επιχειρήσεις των αερολιμένων Φραγκφούρτης και ΄Αμστερνταμ. 2.Σε περίπτωση που η τιμή πωλήσεως αλλοδαπού προϊόντος δεν αναφέρεται στον τιμοκατάλογο της μιας εκ των δύο ομοειδών επιχειρήσεων των ως άνω αερολιμένων, θα λαμβάνεται υπόψη ο μέσος όρος των τιμών πωλήσεως αυτών προϊόντων των πωλουμένων από τη μία εκ των ως άνω οριζομένων επιχειρήσεων και από ομοειδή επιχείρηση τρίτου Ευρωπαϊκού αερολιμένα. 3.Προεκειμένου όμως να διαμορφωθεί η τιμή πωλήσεως ενός αλλοδαπού προϊόντος, το οποίο δεν αναφέρεται σε κανένα τιμοκατάλογο των ομοειδών επιχειρήσεων των αερολιμένων που ορίζονται ανωτέρω σαν βάση υπλογισμού της τιμής πωλήσεως, θα προστίθεται στην τιμολογιακή αξία αυτού το ίδιο ποσοστό μικτού κέρδους το οποίο προκύπτει εκ της τιμής πωλήσεως είδους της αυτής κατηγορίας και της αυτής περίπου τιμολογιακής αξίας. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 380,496(α) Τεύχος 728-Σελ. 118 